په پاکستان کې جمهوريت او امريت
اوس سیاستدانان د پخوا په نسبت په سیاسي توگه بالغه شوي دي او پوهېږي چې د ملک ښه مستقبل په جمهوریت کې دی. نو ځکه د مخکې په نسبت جمهوریت مظبوط شوی دی او فوجي ډکټیټران حکومت نسکورولو ته زړه نه ښه کوي
کراچۍ — فضل عزيز: د پاکستان صدر اصف علي زرداي د جولايې پينځمه نیټه د پاکستان د قامي تاریخ توره ورځ ګرځولې ده . نوموړي ویلي دي چې 36 کاله وړاندې فوجي امر ضیالحق د هغه وخت منتخب وزیراعظم ذولفقار علي بټهو په زور له حکومت نه لرې کړی و- صدر اصف علي زرداري په اولس غږ کړی دی چې د جمهوریت د مظبوتیا لپاره دې یو موټی شي - د پاکستان په تاریخ کې وخت په وخت فوځي آمرانو جمهوري حکومتونه ختم کړي او د ملک ائین ېې مات کړی دی، په داسې حال کې چې د پاکستان 66 کاله تاریخ کې په لومړي ځل یو جمهوري حکومت خپله پنځه کاله ائیني موده پوره کړې ده او بل جمهوري حکومت منتخب شوی دی څیړونکي وایي په تېرو پنځه کلونو کې پاکستان کې جمهوري نظام دومره مظبوط شوی دی چې اوس یو ډکټیټر په اسانه نشي کولی چې په حکومت قبضه وکړي . څیړونکی نویدحسین وایي اوس سیاستدانان د پخوا په نسبت په سیاسي توگه بالغه شوي دي او پوهېږي چې د ملک ښه مستقبل په جمهوریت کې دی. نو ځکه د مخکې په نسبت جمهوریت مظبوط شوی دی او فوجي ډکټیټران حکومت نسکورولو ته زړه نه ښه کوي - نوموړی زیاتوي چې اوس په پاکستان کې نه یوازی سیاسي بلوغت لیدل کیږي بلکې میډیا او عدلیه هم د جمهوریت د ودې لپاره خپل کردار ادا کوي -ولې یو بل څیړونکی اجمل خټک کشر ددغه خیال سره اتفاق نه کوي او وایي که په پاکستان کې جمهوري حکومت ائنیې موده پوره کړې ده نو دا یې د فوج په مرضۍ کړې ده - د پاکستان فوځ اوس هم طاقتوره دی.هغه واېي د فوځ په هغه واېي خواهشاتو منحصره ده چې کله هم هغوي وغواړي د جمهوري حکومت تخته نسکورولی شي په پاکستان کې لومړې مارشلا جرنیل ایوب خان لګولی وه -هغه په کال 1958 کې د سکندرمرزا تخته نسکوره کړې وه د ایوب خان روسته یحیا خان هم فوځي صدر ټاکل شوی و. د کال 1977 د جولایي په 5 نیټه فوځي سر لښکر ضیالحق د هغه وخت د ټاکلي وزیراعظم ذولفقار علي بټو حکومت ختم کړی و، او تر 11 کلونو پورې بیا ضیا الحق د پاکستان فوځي صدر پاتی شوی وو د کال 1999 د اکتوبر په 12 نېټه هم فوځي جرنیل پرویز مشرف د حکومت واک په خپل لاس کې واخیستو او د هغه وخت د ټاکلي وزیراعظم نوازشریف حکومت یې ختم کړو او څه د پاسه اته کاله د پاکستان فوجي واکمن پاتی شو- په پاکستان کې په لومړي ځل جمهوري حکومت د ېو فوځي امرپرویز مشرف په خلاف د ایئن د ارټیکل 6 لاندې کاروایي شورو کړې ده . د حکومت موقف دی چې پرویز مشرف ایئن مات کړی و او ددغې مقدمې اوریدنه په ستره محکمه کې روانه ده